Liedutvalget

Innspill til Liedutvalget

Vi viser til tidligere innsendt brev i forbindelse med innspillkonferansen som ble avholdt 1. juni 2018. Vi ønsker å gi noen presiseringer i tilknytning til det som tidligere ble innsendt.

Liedutvalgets mandat er blant annet å vurdere om dagens opplæring har en struktur og et innhold som legger til rette for at flest mulig fullfører videregående opplæring og hvordan man best mulig kan legge til rette for at voksne skal kunne oppnå studiekompetanse, fagbrev og yrkeskompetanse. På innspillkonferansen var også et tema om generell studiekompetanse burde videreføres, og hvilke alternativer som finnes.

Samordna opptak utgjør en del av Unit – Direktoratet for IKT og fellestjenester i høyere utdanning. Vi har blant annet som mål å effektivisere og digitalisere opptaksprosessen ved universiteter og høyskoler. De spørsmålene Liedutvalget berører som påvirker selve opptaksprosessen er det naturlig at Samordna opptak og Unit uttaler seg om. Hvilke krav som stilles for at søkerne er kvalifisert for høyere utdanning, og alternative måter å undersøke om søkerne er kvalifisert, faller etter vår mening utenfor Samordna opptak sitt område.

Samordna opptak vil følge interessert med på hva utvalget kommer frem til, og kommer gjerne med mer utfyllende kommentarer når innstillingene foreligger.

Med vennlig hilsen

Grete Christina Lingjærde
avdelingsdirektør Anne Kathrine F Haugen
 seksjonssjef

Unit – Direktoratet for IKT og fellestjenester i høyere utdanning og forskning